Na temelju članka 16. Pravilnika o poticajnim mjerama poduzetništvu općine Posušje („Službeni glasnik općine Posušje“, broj: 1/2020 i 3/21) Povjerenstvo za provedbu Javnog poziva za poticajne mjere u poduzetništvu objavljuje:

**JAVNI POZIV**

**za podnošenje prijava za poticajne mjere poduzetništvu općine Posušje**

**Članak I.**

**Predmet javnog poziva**

Javnim pozivom prikupljaju se prijave za sljedeće poticajne mjere:

1. Sufinanciranje troškova osnivanja i registracije poduzetnika - početnika u gospodarstvu (start up – ova),
2. Podrška očuvanju tradicionalnih i starih obrta i djelatnosti koje se mogu obavljati kao domaća radinost,
3. Podrška ženama poduzetnicama.

**Članak II.**

**Ukupan iznos predviđenih sredstava**

Ukupna raspoloživa financijska sredstva za ovaj Javni poziv iznose 20.000,00 KM (dvadeset tisuća konvertibilnih maraka), a osigurana su Proračunom Općine Posušje za 2022. godinu pod stavkom *Sredstva za obnovu i razvoj*, jedinica *Podrška poduzetništvu* (255K10).

**Članak III.**

**Iznos i način dodjele financijskih sredstava namijenjen pojedinačnim mjerama**

Visina financijske potpore predviđene člankom II. ovoga Javnoga poziva raspodjeljuje se na sljedeći način:

1. Za poticajnu mjeru iz članka 1., točka 1.) ovoga Javnoga poziva (Sufinanciranje troškova osnivanja i registracije poduzetnika - početnika u gospodarstvu (start up – ova) iznos potpore raspodjeljuje se na sljedeći način:

* Za fizičke osobe, obrtnike – do maksimalno 500, 00 KM
* Za pravne osobe, gospodarska društva – do maksimalno 1000,00 KM

Potpora se odnosi na subvencioniranje troškova ovjere dokumentacije, taksi za upis u registre, plaćenih pristojbi i drugih troškova nastalih prilikom osnivanja i registracije djelatnosti na temelju dostavljenih dokaza troškova.

1. Za poticajnu mjeru iz članka 1., točka 2.) ovoga Javnoga poziva (Podrška očuvanju tradicionalnih i starih obrta i djelatnosti koje se mogu obavljati kao domaća radinost) iznos potpore dodjeljuje se na sljedeći način:

* Maksimalno 500,00 KM.

Potpora se odnosi na subvencioniranje nabavke repromaterijala, materijala i opreme potrebne za obavljanje registrirane djelatnosti. Subvencija se odobrava na temelju dostavljenih dokaza i to fiskalnih računa izdanih u tekućoj godini za koju je mjera predviđena.

1. Za poticajnu mjeru iz članka 1., točka 3.) ovoga Javnoga poziva (Podrška ženama poduzetnicama) iznos potpore raspodjeljuje se na sljedeći način:

* Za fizičke osobe - žene obrtnice do maksimalno 550,00 KM
* Za pravne osobe - gospodarska društva u kojima žena/žene posjeduju najmanje 51% kapitala gospodarskog društva – do maksimalno 1100,00 KM

Potpora se odnosi na subvencioniranje troškova nabavke repromaterijala, materijala i opreme potrebne za obavljanje registrirane djelatnosti. Subvencija se odobrava na temelju dostavljenih dokaza i to fiskalnih računa izdanih u tekućoj godini za koju je mjera predviđena.

**Članak IV.**

**Opći uvjeti za ostvarivanje poticajnih mjera**

Opći uvjeti za ostvarivanje poticajnih mjera iz članka I. ovoga Javnoga poziva su:

1. da se radi o fizičkoj osobi, osnivaču obrta s prebivalištem na području općine Posušje,
2. da se radi o gospodarskom društvu sa sjedištem na području općine Posušje

**Članak V.**

**Posebni uvjeti za ostvarivanje poticajnih mjera**

Posebni uvjeti za ostvarivanje poticajnih mjera iz članka I. ovoga Javnoga poziva su:

1. Za ostvarivanje mjere iz članka 1., točka 1.) ovoga Javnoga poziva (Sufinanciranje troškova osnivanja i registracije poduzetnika - početnika u gospodarstvu (start up – ova) kako bi se osigurao dio potrebnih financijskih sredstava za ostvarenje novih poslovnih ideja kroz osnivanje novog gospodarskog subjekta potrebno je ispuniti sljedeće posebne uvjete:

* da je obrt ili gospodarsko društvo osnovano na području općine Posušje i to u vremenskom razdoblju od 1. siječnja 2022. godine do utroška sredstava po Javnom pozivu.

1. Za ostvarivanje mjere iz članka 1., točka 2.) ovoga Javnoga poziva (Podrška očuvanju tradicionalnih i starih obrta i djelatnosti koje se mogu obavljati kao domaća radinost - prema Uredbi o zaštiti tradicionalnih i starih obrta (''Službene novine Federacije BiH'', broj: 66/09, 38/10 i 16/12) odnosno Pravilniku o djelatnostima koje se mogu obavljati kao domaća radinost (''Službene novine FBiH'', broj: 61/09 i 12/12, potrebno je ispuniti sljedeće posebne uvjete:

* da gospodarski subjekt obavlja djelatnost najmanje 1 (jednu) godinu do dana objave Javnog poziva.

1. Za ostvarivanje mjere iz članka 1., točka 3.) ovoga Javnoga poziva (Podrška ženama poduzetnicama) potrebno je ispuniti sljedeće posebne uvjete:

* da obrt ili gospodarsko društvo obavlja djelatnost najmanje 1 (jednu) godinu do dana objave Javnog poziva,
* da se radi o gospodarskim subjektima u kojima žena/žene posjeduju najmanje 51% kapitala gospodarskog društva ili je žena osnivač obrta.

**Članak VI.**

**Popis obvezne dokumentacije**

Za poticajnu mjeru iz članka 1., točka 1.) ovoga Javnoga poziva (**Sufinanciranje troškova osnivanja i registracije poduzetnika - početnika u gospodarstvu (start up – ova**)) potrebno je dostaviti sljedeću dokumentaciju:

* Uvjerenje o mjestu prebivališta (CIPS),
* Rješenje o registraciji djelatnosti,
* Uvjerenje o poreznoj registraciji - ID broj,
* Prijava na obavezna osiguranja u Poreznoj upravi Federacije BiH,
* Potvrda o otvorenom računu ili Ugovor o otvorenom računu u poslovnoj banci na koji će se sredstva doznačiti,
* Uplatnice troškova ovjere dokumentacije, taksi za upis u registre, plaćenih pristojbi i drugih troškova nastalih prilikom osnivanja i registracije djelatnosti.

Dokumentacija (izuzev zadnje stavke) ne smije biti starija od 6 mjeseci, a može biti dostavljena u originalu ili kao ovjerena preslika.

Za poticajnu mjeru iz članka 1., točka 2.) ovoga Javnoga poziva (**Podrška očuvanju tradicionalnih i starih obrta i djelatnosti koje se mogu obavljati kao domaća radinost**) potrebno je dostaviti sljedeću dokumentaciju:

* Uvjerenje o mjestu prebivališta (CIPS),
* Rješenje o registraciji obrta,
* Uvjerenje o poreznoj registraciji - ID broj,
* Prijava na obavezna osiguranja u Poreznoj upravi Federacije BiH,
* Potvrda o otvorenom računu ili Ugovor o otvorenom računu u poslovnoj banci na koji će se sredstva doznačiti,
* Fiskalni računi za nabavku repromaterijala, materijala i opreme potrebne za obavljanje registrirane djelatnosti

Dokumentacija (izuzev zadnje stavke - fiskalni računi moraju biti izdani u tekućoj godini za koju je mjera predviđena), ne smije biti starija od 6 mjeseci, a može biti dostavljena u originalu ili kao ovjerena preslika.

Za poticajnu mjeru iz članka 1., točka 3.) ovoga Javnoga poziva (**Podrška ženama poduzetnicama**) potrebno je dostaviti sljedeću dokumentaciju:

* Uvjerenje o mjestu prebivališta (CIPS),
* Rješenje o registraciji djelatnosti,
* Uvjerenje o poreznoj registraciji - ID broj,
* Prijava na obavezna osiguranja u Poreznoj upravi Federacije BiH,
* Potvrda o otvorenom računu ili Ugovor o otvorenom računu u poslovnoj banci na koji će se sredstva doznačiti,
* Fiskalni računi za nabavku repromaterijala, materijala i opreme potrebne za obavljanje registrirane djelatnosti.

Dokumentacija (izuzev zadnje - fiskalni računi moraju biti izdani u tekućoj godini za koju je mjera predviđena) ne smije biti starija od 6 mjeseci, a može biti dostavljena u originalu ili kao ovjerena preslika.

**Članak VII.**

**Način prijave**

* Prijave s pratećom dokumentacijom podnose se u zatvorenoj omotnici osobno ili putem pošte na adresu:

**Općina Posušje, Ured načelnika, Fra Grge Martića 30, 88240 Posušje**

**Povjerenstvo za provedbu Javnog poziva za poticajne mjere poduzetništvu „NE OTVARAJ“**

**(*Naznaka mjere na koju se podnositelj prijavljuje*)**

* Podnositelji mogu podnijeti prijavu samo za jedan od navedenih oblika podrške.
* Podnositelji kojima su u prethodnim godinama dodijeljena sredstva na temelju Javnog poziva za podnošenje prijava za poticajne mjere poduzetništvu općine Posušje od dana 14.1.2020. i 23.3.2021. godine nemaju pravo na ostvarivanje poticajnih mjera za 2022. godinu.
* Natječaj ostaje otvoren do utroška sredstava.
* Obavijest o utrošku sredstava i zatvaranju javnoga poziva biti će objavljena na oglasnoj ploči i web stranici Općine Posušje.

Broj: 01- 1-1/22

Posušje, 3.1.2022. godine

Povjerenstvo za provedbu Javnog poziva za poticajne mjere u poduzetništvu

\_\_\_\_\_\_\_\_\_\_\_\_\_\_\_\_\_\_\_\_\_

Predsjednik Povjerenstva